CELEX: C2006/310/04
Language: fi
Date: 2006-12-16 00:00:00
Title: Asia C-384/06: Ennakkoratkaisupyyntö, jonka Raad van State (Alankomaat) on esittänyt 18.9.2006 — Gemeente Rotterdam v. Minister van Sociale Zaken en Werkgelegenheid

16.12.2006   
            
            
               FI
            
            
               Euroopan unionin virallinen lehti
            
            
               C 310/2
            
         Ennakkoratkaisupyyntö, jonka Raad van State (Alankomaat) on esittänyt 18.9.2006 — Gemeente Rotterdam v. Minister van Sociale Zaken en Werkgelegenheid
   (Asia C-384/06)
   (2006/C 310/04)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Raad van State
   Pääasian asianosaiset
   
      Kantaja: Gemeente Rotterdam
   
      Vastaaja: Minister van Sociale Zaken en Werkgelegenheid
   Ennakkoratkaisukysymykset
   
               1)
            
            
               
                           a)
                        
                        
                           Voiko jäsenvaltio tai sen viranomainen johtaa toimivallan välittömästi — ja täten ilman kansallisessa oikeudessa olevaa perustaa — asetuksesta?
                        
                     
                           b)
                        
                        
                           Jos voi, annetaanko rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19.12.1988 annetun neuvoston asetuksen (ETY) N:o 4253/88 (1), sellaisena kuin se on muutettuna asetuksella N:o 2082/93 (jäljempänä yhteensovittamisasetus), 23 artiklan 1 kohdassa toimivalta tuen vahvistamisen peruuttamiseen ja maksetun määrän takaisinperimiseen, koska yhteensovittamisasetuksen 23 artiklassa velvoitetaan jäsenvaltiot tähän silloin, jos kysymyksessä on tässä artiklassa tarkoitettu väärinkäytös tai laiminlyönti?
                        
                     
         
               2)
            
            
               Jos ei, seuraako EY 10 artiklasta, kun se luetaan yhdessä EY 249 artiklan kanssa, että sellaista Algemene wet bestuursrechtin (yleinen hallinto-oikeuslaki) 4:49 §:n 1 momentin kaltaista kansallista säännöstä on tulkittava asetuksen mukaisella tavalla, jonka perusteella viranomainen voi silloin peruuttaa tuen vahvistamisen tai muuttaa sitä tuensaajan vahingoksi, jos a) on olemassa sellaisia tosiseikkoja ja olosuhteita, joista viranomainen ei voinut tukea vahvistaessaan järkevästi asiaa tarkastellen olla tietoinen ja joiden perusteella tuki olisi tullut vahvistaa vahvistettua määrää alhaisemmaksi tuen myöntämispäätöksen mukaisesti, b) jos tuen vahvistaminen oli virheellinen ja tuensaaja tiesi tai sen olisi pitänyt tietää siitä, tai c) jos tuensaaja ei ole tuen vahvistamisen jälkeen täyttänyt tukeen sidottuja velvollisuuksia?
            
         
               3)
            
            
               Jos näin on, aiheutuuko yhteisön oikeuteen sisältyvistä yleisistä periaatteista, erityisesti oikeusvarmuuden ja luottamuksensuojan periaatteesta rajoituksia tämän tulkinnan suhteen?
            
         
               4)
            
            
               Siinä tapauksessa, että kysymykseen 3 annetaan myöntävä vastaus, tästä rajoituksesta on kysyttävä: voiko Algemene wet bestuursrechtin 4:49 §:n 1 momentin perustana olevien kansallisten oikeusvarmuuden ja luottamuksensuojan periaatteiden sisältö mennä yhteisön oikeuden yleisten periaatteiden, erityisesti yhteensovittamisasetuksen soveltamisen yhteydessä huomioonotettavien oikeusvarmuuden ja luottamuksensuojan periaatteiden sisältöä pidemmälle?
            
         
               5)
            
            
               Onko yhteisön oikeuden oikeusvarmuuden ja luottamuksensuojan periaatteiden soveltamisen osalta merkitystä — kun otetaan huomioon EY 10 artikla — sillä, että tuensaaja on julkisoikeudellinen oikeushenkilö?
            
         
      (1)  EYVL L 374, s. 1.